text: Se årets mål i Kliplev: Lundtoft reducerer mod overmagten
  12 august 2015 kl. 19.26
  Selvom gæsterne fra Kolding IF spillede værterne fra serie 3, Lundtoft IF, ud af banen, så fik amatørerne alligevel noget at juble over.
  Det lavest rangerende hold tilbage i DBUs landspokalturnering, Lundtoft IF fra serie 3, mødte onsdag aften overmagten. Overmagten fra Kolding IF, der spiller i 2. division, fjernede hurtigt spændingen om resultatet i turneringens første runde, da de kom foran hele 0-7.
  Men så fik de 200-300 publikummer ellers også noget at juble over. De lokale helte fik et frispark fra en fin position, og den tog holdets anfører sig af. Han fik et godt træf på, og kort efter sejlede bolden ind over med- og modspillere, og via overliggeren røg bolden i mål. Og så brød euforien løs.
  Jublen varede dog kort, da kampen kort efter blev fløjtet af, og Lundtoft IF forventeligt røg ud pokalturneringen med et 1-7-nederlag.
  Se det flotte mål i videoen ovenfor.
  